PRANEŠIMAS ŽINIASKLAIDAI  
2025 m. spalio 29 d.

**„Luminor“ informuoja apie darbo laiką Vėlinių savaitgalį**

**Artėjant Vėlinių savaitgaliui, „Luminor“ informuoja klientus apie pakitusį klientų konsultavimo centrų ir skambučių centro darbo laiką spalio 31 bei lapkričio 1 dienomis.**

Spalio 31-ąją, penktadienį, Šiaulių prekybos centre „Akropolis“ veikiantis klientų konsultavimo centras dirbs įprastu laiku – nuo 10 iki 21 valandos. Kitų miestų „Luminor“ klientų konsultavimo centrai šią dieną veiks viena valanda trumpiau nei įprasta, o skambučių centras klientams bus pasiekiamas nuo 8 iki 20 valandos.

Lapkričio 1-ąją, šeštadienį, Šiaulių „Akropolio“ klientų konsultavimo centras taip pat dirbs nuo 10 iki 21 valandos, tačiau kiti klientų konsultavimo centrai nedirbs. Skambučių centras šią dieną klientų nekonsultuos, tačiau, esant būtinybei užblokuoti mokėjimo kortelę, tai bus galima padaryti paskambinus telefonu +370 5 239 3444.

„Luminor“ ragina klientus iš anksto suplanuoti vizitus į klientų aptarnavimo centrus bei reikalingus bankinius veiksmus ir primena, kad daugelį paslaugų galima patogiai atlikti naudojantis interneto banku arba mobiliąja programėle bet kuriuo paros metu. Vietiniai ir tarptautiniai pavedimai šiuo laikotarpiu bus atliekami įprasta tvarka.

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Šarūnas Kubilius  
„Luminor” komunikacijos projektų vadovas  
Tel.: +370 623 48086  
El. p.: [sarunas.kubilius@luminorgroup.com](mailto:sarunas.kubilius@luminorgroup.com)